**Informasjonsbrev nr. 1**

**Oppgradering av kommunen si sakarkivløysing frå ePhorte til Elements**

Denne hausten startar prosjektet med oppgradering frå ePhorte til Elements. Oppgraderinga vil omfatte kommunane Kviteseid, Tokke og Vinje. Arkivleiar i Vinje skal vere prosjektleiar for heile prosjektet.

Planen er at vi går i produksjon med Elements rundt årsskiftet. Dato må eg kome tilbake til.

Elements har eit nytt og meir moderne grensesnitt enn ePhorte og det vil bli obligatorisk opplæring for dei som har tenestleg behov for ePhorte. Opplæring vil bli gjennomført så tett opptil tidspunkt for oppstart av Elements som mogleg.

ePhortebasen vi brukar i Tokke, er frå 2007. Slike databasar skal regelmessig deponerast til IKA Kongsberg og tida er overmoden for slik deponering.

Det betyr at vi må gjennomføre skarpt periodeskilje ved overgang til Elements. Det er ein krevjande prosess for alle i organisasjonen. Det blir brot i saksbehandlinga, ein må forhalda seg til to databasar i ein overgang og vi må vedlikehalde kompetanse om bruk av to grensesnitt i denne overgangen, (kunnskap om søk og oppslag i ePhortebasen og nye saker i Elementsbasen.)

Når ePhortebasen er ferdig rydda og kvalitetssikra, vil alt som ligg i ePhorte bli konvertert over i Elements, men det kan ta tid.

Aktivitetar som skal gjennomførast i prosjektet

* Arkivtenesta skal konfigurere ny database; For eksempel skal brukarar, folkevalde, politiske utval, tilgangskodar, arkivdelar, ordningsprinsipp, roller mv. registrerast på nytt.
* Malar - Vi rekk nok ikkje å oppdatere innhaldet i malane før oppstart av Elements, men eg vil fjerne alle malar som ikkje lenger er i bruk. Vi kan i denne omgangen gjere små redaksjonelle rettingar/direkte feil som eks. å byte ut Fylkesmann med Statsforvaltaren i klagetekstar.
* Det blir viktig å bygge ein administrativ struktur i Elements som støttar dei saksbehandlingsprosessane som faktisk skjer i organisasjonen
* Rutinar - det er greitt å førebu seg på at det vil komme endring av rutinar som følgje av nytt system, ny teknologi. Eg kan ikkje gå i detalj på det no.
* Parallelt skal vi jobbe med å avslutte alle arkivdelar i ePhorte, ferdigstille dokument, avskrive restansar og avslutte alle saker.
* Nyheiter – i prosjektet har vi lagt inn følgande:
  + Støtte for digital signatur (i fyrste omgang for arbeidsavtaler, men vil bli utvida til andre dokument etter kvart)
  + Vi får ny innsynsløysing «Elements publikum».
  + Vi får støtte fakturaeksport (fakturagrunnlag i bygge-/delingssak) integrasjon mellom Elements og Agresso

Eg vil bruke Intranett og e-post til å informere under vegs i prosjektet og eg vil veldig gjerne at de tek kontakt om de har spørsmål til prosjektet. Det kan absolutt vere ting eg ikkje har tenkt på.

Britt Vågslid

Konsulent